**Freetown** on Sierra Leonen pääkaupunki ja maan suurin kaupunki. Samalla se muodostaa aluehallinnon toisella tasolla oman *Läntisen alueen kaupunkipiirikuntansa*. Vuonna 2015 Freetownin asukasluku oli 1 050 301. Kaupungissa asui tällöin 14,8 prosenttia koko Sierra Leonen väestöstä. Freetownin väestö on etnisesti kirjavaa: väestössä on muun muassa temnejä, mendejä ja kreoliväestöä. Vaikka maan virallinen kieli on englanti, on kaupungin yleisin puhuttu kieli silti krio.

Freetown sijaitsee Atlantin rannikolla, Sierra Leone -joen suulla. Kaupunki on Sierra Leonen tärkein satama ja sen kautta kulkee platinaa, kultaa, timantteja ja öljyä.

Freetown perustettiin 11. maaliskuuta 1792, kun luutnantti John Clarkson kuljetti tummaihoisia entisiä orjia Sierra Leoneen Sierra Leone Company -kauppakomppanian avustuksella. Freetownin kaupunki perustettiin maaksi vapautetuille afroamerikkalaisille ja länsi-intialaisille orjille ja heidän jälkeläisilleen krioille. Freetown on myös maailman vanhin afroamerikkalaisten perustama pääkaupunki ja se perustettiin 30 vuotta ennen naapurimaan Liberian pääkaupungin Monrovian perustamista.

Ilmasto
-------

Freetownissa on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa, kesällä on sadekausi ja talvisin kuivakausi. Yli sadan viimeisimmän vuoden ajanjaksolla Freetownin vuoden keskilämpötila on noin 26 °C ja keskimääräinen sademäärä 3 110 millimetriä. Huhtikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on elokuu, jolloin keskilämpötila on noin 24 °C. Sateisin kuukausi on elokuu, jolloin sataa keskimäärin noin 810 millimetriä. Helmikuu puolestaan on kuivin kuukausi. Silloin keskimääräinen sadanta on 5 millimetriä.

Historia
--------

Vapautettuja afrikkalaisia orjia saapumassa Freetowniin
Vuonna 1787 Granville Sharp ja joukko muita orjuuden vastustajia valitsi paikan Sierra Leone -joen suulta, jonne asutettiin Amerikoista, Karibialta sekä Englannista vapautettuja orjia. Orjakauppaa vastustaneiden englantilaisten rahoittama Sierra Leone Company jatkoi entisten orjien kotiuttamista. Yhdysvalloista vapautettuja tummaihoisia orjia tuotiin Nova Scotiasta ja Jamaikalta tuotiin vuonna 1800 lisää vapautettua orjia. Vuosina 1821–1874 Freetown oli Brittiläisen Länsi-Afrikan pääkaupunkina.

Englannista, Amerikasta ja Jamaikalta muuttaneet asukkaat menivät keskenään naimisiin ja muodostivat vähitellen kaupungin kreoliväestön. He pysyivät paljolti keskenään erossa paikallisista heimoista, sillä kulttuurierot kristittyjen länsimaistuneiden maahanmuuttajien ja alueen alkuperäisten heimojen välillä olivat suuret.

Fourah Bay Collegen vanha rakennus 1930-luvulla
Kaupunkiin perustettiin Länsi-Afrikan vanhin yliopisto Fourah Bay College vuonna 1827. Yliopisto on ollut merkittävä koko englanninkielisen Länsi-Afrikan kehitykselle. Yliopiston nykynimi on Sierra Leonen yliopisto ja siihen on yhdistetty myös *Institute of Public Administration and Management* (IPAM) ja vuonna 1987 perustettu *College of Medicine and Allied Health Sciences* (COMAHS). Myös Länsi-Afrikan vanhin nykyaikainen sairaala, Connaught Hospital, sijaitsee kaupungissa. Sairaala perustettiin vuonna 1912.

Sierra Leonen itsenäistyessä vuonna 1961 Freetownista tuli maan pääkaupunki. Kaupungin omistamisesta käytiin kiivaita taisteluita 1990-luvun lopulla Sierra Leonen sisällissodan yhteydessä.

### Elokuun 2017 tulvat ja mutavyöryt

*Pääartikkeli: Sierra Leonen mutavyöryt 2017*
Elokuun 14. päivänä 2017 Freetownissa ja sen lähistöllä esiintyi voimakkaiden sateiden seurauksena tuhoisia tulvia ja mutavyöryjä. Näiden seurauksena oli elokuun 16. päivän tiedon mukaan oli raportoitu kuolleeksi jo lähes 400 ihmistä ja 600 henkeä oli yhä kateissa. Suurimmat tuhot kohdistuivat Freetownin Racecoursen lähiöön, kaupungin lounaisosan West III -äänestysalueen Lumleyn ja Juba/Kaningon osa-alueille, sekä pääkaupungin eteläpuoliseen Läntisen alueen maaseutupiirikunnan Regentin kaupunkiin.

Paikallistason aluejako - äänestysalueet
----------------------------------------

Paikallishallinnollisella tasolla Freetown eli Läntisen alueen kaupunkipiirikunta voidaan jakaa kahdeksaan äänestysalueeseen (engl. *wards*). Niin pinta-alaltaan (katso viitekartat) kuin väestöltäänkin suurin on kaupungin itäisin alue (East III):

| Äänestysalue | Väkiluku(VL2015) |
| --- | --- |
| Central I | &&&&&&&&&&061777.&&&&0061 777 |
| Central II | &&&&&&&&&&019552.&&&&0019 552 |
| East I | &&&&&&&&&&060930.&&&&0060 930 |
| East II | &&&&&&&&&&089179.&&&&0089 179 |
| East III | &&&&&&&&&0447708.&&&&00447 708 |
| West I | &&&&&&&&&&053793.&&&&0053 793 |
| West II | &&&&&&&&&0129559.&&&&00129 559 |
| West III | &&&&&&&&&0187803.&&&&00187 803 |

Lähteet
-------

1. 1 2 3 4 5  Sierra Leone – Western Urban. District profile (pdf)  updated 12.10.2015. UN Office for the Coordination of Humanitarian Affairs, reliefweb.int. Viitattu 6.2.2017. (englanniksi)
2. 1 2  Sierra Leone Data Portal – Atlas Home – Western Area Rural opendataforafrica.org. Viitattu 5.2.2017. (englanniksi)
3. 1 2 3 4 5  Sierra Leone 2015 Population and housing census. Provisional results (pdf)  March 2016. Statistics Sierra Leone (SSL), statistics.sl. Viitattu 6.2.2017. (englanniksi)
4. 1 2  Freetown, Sierra Leone (1792–) *Black Past*. Viitattu 6.11.2016.
5. ↑  Freetown, Sierra Leone *weatherbase.com*. CantyMedia. Viitattu 16.4.2019. (englanniksi)
6. ↑  Freetown *Encyclopedia Britannica*. Viitattu 6.11.2016.
7. ↑  Fourah Bay College (1827–) *Black Past*. Viitattu 6.11.2016.
8. ↑  About the University of Sierra Leone University of Sierra Leone, usl.edu.sl. Viitattu 6.2.2017. (englanniksi)
9. ↑  Education (väliotsikko Encyclopædia Britannican Sierra Leone -artikkelista) Encyclopædia Britannica, britannica.com. Viitattu 6.2.2017. (englanniksi)
10. ↑  Sierra Leone webometrics.info. Viitattu 6.2.2017. (englanniksi)
11. ↑  Sierra Leone: Mudslides - Aug 2017 (ongoing)  päivitetty 15. tai 16.8.2017. UN Office for the Coordination of Humanitarian Affairs, reliefweb.int. Viitattu 16.8.2017. (englanniksi)
12. ↑  Sierra Leone: Flash Update OCHA West & Central Africa, 15 August 2017  15.8.2017. UN Office for the Coordination of Humanitarian Affairs, reliefweb.int. Viitattu 16.8.2017. (englanniksi)
13. ↑  Sierra Leone mudslides - Christian Aid statement (Christian Aid -avustusjärjestön tilanneraportti)  16.8.2017. UN Office for the Coordination of Humanitarian Affairs, reliefweb.int. Viitattu 16.8.2017. (englanniksi)
14. ↑  Arkistoitu kopioSierra Leone: Western Area Urban District Reference Map (pdf)  19.7.2015. unocha.org ja reliefweb.int.  Arkistoitu 6.2.2017. Viitattu 6.2.2017. (englanniksi)

Katso myös
----------

* Cotton Tree

Aiheesta muualla
----------------

* Kuvia tai muita tiedostoja aiheesta **Freetown** Wikimedia Commonsissa

* History (Arkistoitu – Internet Archive) (englanniksi) (freetowncity.com)
* Economy (Arkistoitu – Internet Archive) (englanniksi) (freetowncity.com)

|  |  |  |  |  |
| --- | --- | --- | --- | --- |
| 

| * n
* k
* m
Afrikan pääkaupungit |
| --- |
|  |
| Pääkaupungit | 
* **Abuja**, Nigeria
* **Accra**, Ghana
* **Addis Abeba**, Etiopia
* **Alger**, Algeria
* **Antananarivo**, Madagaskar
* **Asmara**, Eritrea
* **Bamako**, Mali
* **Bangui**, Keski-Afrikan tasavalta
* **Banjul**, Gambia
* **Bissau**, Guinea-Bissau
* **Brazzaville**, Kongon tasavalta
* **Conakry**, Guinea
* **Dakar**, Senegal
* **Djibouti**, Djibouti
* **Dodoma**, Tansania
* **Freetown**, Sierra Leone
* **Gaborone**, Botswana
* **Gitega**, Burundi
* **Harare**, Zimbabwe
* **Jamestown**, Saint Helena
* **Juba**, Etelä-Sudan
* **Kairo**, Egypti
* **Kampala**, Uganda
* **Khartum**, Sudan
* **Kigali**, Ruanda
* **Kinshasa**, Kongon demokraattinen tasavalta
* **Libreville**, Gabon
* **Lilongwe**, Malawi
* **Lobamba**, Swazimaa
* **Lomé**, Togo
* **Luanda**, Angola
* **Lusaka**, Sambia
* **Malabo**, Päiväntasaajan Guinea
* **Mamoudzou**, Mayotte
* **Maputo**, Mosambik
* **Maseru**, Lesotho
* **Mbabane**, Swazimaa
* **Mogadishu**, Somalia
* **Monrovia**, Liberia
* **Moroni**, Komorit
* **Nairobi**, Kenia
* **N’Djamena**, Tšad
* **Niamey**, Niger
* **Nouakchott**, Mauritania
* **Ouagadougou**, Burkina Faso
* **Port Louis**, Mauritius
* **Porto-Novo**, Benin
* **Praia**, Kap Verde
* **Pretoria**, Etelä-Afrikka
	+ **Bloemfontein**
	+ **Kapkaupunki**
* **Rabat**, Marokko
* **Saint-Denis**, Réunion
* **São Tomé**, São Tomé ja Príncipe
* **Tripoli**, Libya
* **Tunis**, Tunisia
* **Victoria**, Seychellit
* **Windhoek**, Namibia
* **Yaoundé**, Kamerun
* **Yamoussoukro**, Norsunluurannikko

 |

 |